

**ประกาศเทศบาลตำบลธาตุทอง**

**เรื่อง ประชาสัมพันธ์ระยะเวลาการยื่นแบบและการชำระภาษี ประจำปี พ.ศ.๒๕๕๙**

\*\*\*\*\*\*\*\*\*\*\*\*\*\*\*\*\*

เพื่อให้การยื่นแบบแสดงรายการทรัพย์สินเพื่อชำระภาษี ตลอดจนค่าธรรมเนียมต่าง ๆ ประจำปี พ.ศ.๒๕๕๙ ได้ดำเนินการไปตามที่กฎหมายกำหนด บรรลุตามวัตถุประสงค์และสามารถนำภาษีที่จัดเก็บได้จากประชาชน ไปใช้ในการพัฒนาท้องถิ่นให้มีความเจริญก้าวหน้า เทศบาลตำบลธาตุทอง จึงเรียนมายังท่านผู้ที่มีทรัพย์สินที่ตั้งอยู่ในเขตเทศบาลตำบลธาตุทอง ซึ่งจะต้องชำระภาษีต่าง ๆ ประจำปี พ.ศ.๒๕๕๙ ให้ไปยื่นแบบแสดงรายการทรัพย์สินและชำระภาษีตลอดจนค่าธรรมเนียมต่าง ๆ ให้ถูกต้อง ตามระยะเวลาที่กำหนด ดังนี้

1. **ภาษีป้าย** ยื่นแบบแสดงรายการภายในเดือน มีนาคมของทุกปี และชำระภาษีป้ายภายใน

๑๕ วันหลังจากที่ได้รับแจ้งการประเมิน (ภ.ป.๓) จากพนักงานเจ้าหน้าที่

1. **ภาษีโรงเรือนและที่ดิน** ยื่นแบบแสดงรายการภายในเดือน กุมภาพันธ์ และชำระภาษี

ภายใน ๓๐ วัน นับแต่วันที่ได้รับแบบแจ้งการประเมิน (ภ.ร.ด.๘) จากพนักงานเจ้าหน้าที่

1. **ภาษีบำรุงท้องที่** ยื่นแบบแสดงรายการภายในเดือนมกราคม (เฉพาะปีแรกของรอบ

การประเมินใหม่) และชำระภาษีภายในเดือนเมษายนของทุกปี

1. **ค่าธรรมเนียมต่าง ๆ** รับชำระตั้งแต่เดือนมกราคมเป็นต้นไป

จึงประกาศประชาสัมพันธ์การยื่นแบบแสดงรายการทรัพย์สินเพื่อชำระภาษี ตลอดจนค่าธรรมเนียมต่าง ๆ ประจำปี พ.ศ.๒๕๕๙ ให้ทราบโดยทั่วกัน

ประกาศ ณ วันที่ ๔ เดือน มกราคม พ.ศ. ๒๕๕๙

นายยุทธศาสตร์ วัชรธนาคม

(นายยุทธศาสตร์ วัชรธนาคม)

นายกเทศมนตรีตำบลธาตุทอง